Взема участие като младши офицер във войните за национално обединение в периода 1912-1918 г. От 1919 г. работи във Варна, като изгражда над 200 обекта – частни домове, вили, хотели, доходни здания и др. Съвместно с архитект Дабко Дабков проектира монументалната сграда на Търговско-индустриалната камара, днес Щаб на Военноморските сили. През 1931 г. е народен представител. През 1940 г. става председател на Българо-немското дружество и след 9 септември 1944 г. е осъден от т. нар. „Народен съд“ на 15 години затвор. Освободен е предсрочно през 1949 г. Излиза от затвора с разклатено здраве. Умира на 2 септември 1956 г.